قبطی مسیحی

قِبطی مسیحی  کی کلیسیا کی بنیادی جڑیں مصر میں مقیم ہیں، لیکن دنیا بھر میں قبطی مسیحی پائے جاتے ہیں۔ روایت کے مطابق، انجیل کے مُبلغ، مرقس نے پہلی صدی عیسوی میں اس کی بنیاد رکھی۔ اس وقت تقریباً 10 فی صد مصری قبطی مسیحی ہیں۔ کچھ مسیحی اندازوں کے مطابق یہ تخمینہ تقریباً 23 فی صد ہے۔ سوڈان میں بھی تقریباً 1 فی صد سوڈانی قبطی مسیحی ہیں۔ مصر اور سوڈان کے علاوہ ان کی ایک بڑی تعداد ریاست ہائے متحدہ امریکا، کینڈا اور انگلستان میں پائی جاتی ہے۔ ایک مذہبی اقلیت کے طور پر، قبطی اکثر جدید مصر میں امتیازی سلوک سے مشروط ہیں، اور اسلامی عسکریت پسند و انتہا پسند گروہوں کی طرف سے حملوں کا نشانہ بنتے رہتے ہیں۔

یہ مصر کی کل آبادی کی تقریباً دس سے پندرہ فی صدی ہیں۔ ساتویں صدی عیسوی میں عمر بن خطاب کے زمانہ خلافت میں مصر پر مسلمانوں کا قبضہ ہوا تھا اور اس وقت آبادی کا بڑا حصہ مسلمان ہوگیا۔ کچھ لوگ مسیحیت پر قائم رہے۔ قبطی ان ہی کی نسل سے ہیں۔ نسلی طور پر مصر کے مسیحیوں اور مسلمانوں میں کوئی فرق نہیں ہے۔ اسلام سے پہلے ان کی زبان قبطی تھی جو اب ختم ہو چکی ہے۔ اب یہ لوگ بھی عربی بولتے اور اس میں لکھتے پڑھتے ہیں۔ یہ زیادہ تر قبطی کلیسیا کے پیرو ہیں۔

عربوں کے مصر پر قبضہ سے پہلے پانچویں اور چھٹی صدی میں قبطی فنون لطیفہ نے کافی ترقی کی تھی۔ چونکہ مصر کے شمالی حصہ پر ایک زمانہ میں یونانیوں کا قبضہ تھا اور پھر یہ رومی تسلط میں آگیا اس لیے اس پر یونانی اور رومی آرٹ کا کافی اثر تھا۔ اب بھی قاہرہ، سقارہ، سوہاج وغیرہ میں قدیم گرجا گھروں کی عمارتیں باقی رہ گئی ہیں اور ان میں قدیم زمانہ کی مصوری کے نمونے اور سنگ مرمر، دھات وغیرہ کی بنی چیزیں موجود ہیں۔

مزید دیکھیے 
 قبطی مسیحیت

حوالہ جات 

سوڈان کے نسلی گروہ
سوڈان میں اورینٹل راسخ الاعتقادی
سوڈانی معاشرہ
قبطی راسخ الاعتقاد کلیسیا
قبطی شخصیات
قدیم اقوام
لیبیا کے نسلی گروہ
لیبیائی معاشرہ
مسیحی اصطلاحات
مشرق وسطی کے نسلی گروہ
مشرق وسطی میں مسیحی گروہان
مصر کے نسلی گروہ
مصر میں اورینٹل راسخ الاعتقادی
مصر میں مذہب
مصری شخصیات
مصری مسیحی
مصری معاشرہ
نسلی مذہبی گروہ
لیبیا میں اورینٹل راسخ الاعتقادی
قبطی
شمالی افریقا کی شخصیات